rejauldu/bengali-wikipedia huggingface dataset:
দারোগা মামুর কীর্তি ২০২৪ সালের বাংলা ভাষার একটি ভারতীয় হাস্যরসাত্মক চলচ্চিত্র। এটি পরিচালনা করেছেন নেহাল দত্ত। প্রধান চরিত্রে অভিনয় করেছেন রঞ্জিত মল্লিক, লাবণী সরকার ও খরাজ মুখোপাধ্যায়। এটি ২০২৪ সালের ১লা মার্চ পশ্চিমবঙ্গের প্রেক্ষাগৃহে মুক্তি পায়।   পটভূমি  উত্তরবঙ্গের কালিকাপুরে চোরের বড্ড উপদ্রব! এলাকার প্রত্যেকেই প্রায় এই পেশার সঙ্গে যুক্ত। এলাকার দায়িত্ব নিয়ে থানায় আসে নতুন দারোগা লক্ষ্মীবাবু। সঙ্গে তাঁর ভাগ্নে আয়ান। লক্ষ্মীবাবু কি এলাকার বাঘা চোরদের শায়েস্তা করতে পারবেন?   অভিনয়শিল্পী   রঞ্জিত মল্লিক - দারোগা লক্ষ্মীবাবু  লাবণী সরকার  খরাজ মুখোপাধ্যায় - বহুরুপী চোর অনুকূল  সুমিত গঙ্গোপাধ্যায়  বিশ্বজিৎ চক্রবর্তী   মৌমিতা চক্রবর্তী  প্রান্তিকা দাস  আয়ান  নির্মাণ  ছবিতে লক্ষ্মীবাবুর চরিত্রে অভিনয় করেছেন রঞ্জিত মল্লিক। তিনি পরিচালকের আগের ছবি ‘অপরাজেয়’ তেও ছিলেন। ছবিতে অনুকূল নামের এক বহুরূপী চোরের চরিত্রে ৮টি ভিন্ন লুকে অভিনয় করেছেন খরাজ মুখোপাধ্যায়।   মুক্তি  ২০২৪ সালের ২১শে ফেব্রুয়ারি ইউটিউবে চলচ্চিত্রের ট্রেইলার প্রকাশ করা হয়।   তথ্যসূত্র    বহিঃসংযোগ      বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:নেহাল দত্ত পরিচালিত চলচ্চিত্র
রুচি বডোলা হলেন একজন ভারতীয় প্রফেসর এবং বিজ্ঞানী, যিনি ভারতীয় বন্যজীব সংস্থান, দেরাদুনের পরিবেশ-উন্নয়ন পরিকল্পনা এবং অংশগ্রহণমূলক ব্যবস্থাপনা বিভাগের প্রফেসর। তিনি সম্প্রদায়ভিত্তিক সংরক্ষণ, স্থিতিশীল জীববৈচিত্র্য, স্থিতিশীল পর্যটন, এবং ইকোসিস্টেম সেবাসমূহ-তে গবেষণা করেছেন।   শিক্ষা   তিনি গারওয়াল বিশ্ববিদ্যালয় থেকে তার মাস্টার্স অর্জন করেন এবং ১৯৮৮ সালে ভারতীয় বন্যজীব সংস্থানে একটি গবেষণা প্রকল্প নিয়ে যোগ দেন এবং তার পিএইচডি করেন "এলিফ্যান্ট ফরেস্ট করিডরে মানুষের বন সম্পর্কের অর্থনৈতিক মূল্যায়ন" নিয়ে। তিনি সংলগ্ন রাজাজি এবং জিম করবেট জাতীয় উদ্যানকে এর সঙ্গে যুক্ত করেন।   গবেষণায় অবদান   তিনি "প্রবাসী গঙ্গা প্রহরি" কর্মসূচির নেতৃত্ব দেন, যা ভারতীয় মুলুকের নাগরিকদের, এবং বিশ্বের বিভিন্ন অঞ্চলে বসবাসকারী অন্যদের গঙ্গা পরিষ্কারকরণ ও পুনরুজ্জীবনের জন্য অবদান রাখার জন্য একটি প্ল্যাটফর্ম প্রদান করে ন্যাশনাল মিশন ফর ক্লিন গঙ্গা-র অধীনে। অন্যান্য সংরক্ষণ প্রকল্পে, তিনি গঙ্গায় জলজ প্রাণীর জন্য "জীববৈচিত্র্য সংরক্ষণ এবং গঙ্গা পুনরুজ্জীবন" প্রকল্প; এনভিআইএস সেন্টার অন উইল্ডলাইফ অ্যান্ড প্রটেক্টেড এরিয়া; সুরক্ষিত এলাকা সংক্রান্ত বিশ্ব কমিশন  এবং আরইডিডি+ ইন ইন্ডিয়া প্রকল্পে গুরুত্বপূর্ণ অবদান রেখেছেন।  তিনি পিয়ার রিভিউড জার্নালে ব্যাপকভাবে প্রকাশনা করেছেন এবং সাতটি বইয়ের অধ্যায় লিখেছেন। সর্বশেষ, তিনি ইন্টারন্যাশনাল সেন্টার ফর ইনটিগ্রেটেড মাউন্টেন ডেভেলপমেন্ট (আইসিআইএমওডি)-এর হিন্দু কুশ হিমালয় মূল্যায়ন প্রতিবেদনের প্রধান লেখক ছিলেন, এবং "হিন্দু কুশ হিমালয় অঞ্চলে বায়োডাইভার্সিটি এবং ইকোসিস্টেম সেবাসমূহ বজায় রাখা" বিষয়ে একটি অধ্যায় লিখেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় সংরক্ষণবাদী বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:হেমবতী নন্দন বহুগুণা গড়ওয়াল বিশ্ববিদ্যালয়ের প্রাক্তন শিক্ষার্থী
মটর ফ্যক্টরি জবলপুর () ভারতের মধ্য প্রদেশ রাজ্যের জবলপুর জেলার একটি শহরের একটি কোম্পানি।   ইতিহাস  শক্তিমান ট্রাক (MAN 415 L1 AR), জোঙ্গা (জবলপুর অর্ডন্যান্স অ্যান্ড গানক্যারেজ অ্যাসেম্বলি) লাইট ইউটিলিটি ভেহিকেলস এবং বাহন ১ টন (নিসান 4W73 ক্যারিয়ার), ১৯৫৯ সালে গান ক্যারেজ ফ্যাক্টরি জবলপুরে শুরু হয়েছিল।   তথ্যসূত্র   বহিঃসংযোগ বিষয়শ্রেণী:ভারতের গাড়ি প্রস্তুতকারক বিষয়শ্রেণী:ভারতের প্রতিরক্ষা কোম্পানি বিষয়শ্রেণী:কলকাতা ভিত্তিক কোম্পানি বিষয়শ্রেণী:প্রতিরক্ষা মন্ত্রক (ভারত) বিষয়শ্রেণী:১৯৬৯-এ পশ্চিমবঙ্গে প্রতিষ্ঠিত বিষয়শ্রেণী:ভারতের ট্রাক প্রস্তুতকারক বিষয়শ্রেণী:১৯৬৯-এ প্রতিষ্ঠিত ভারতীয় কোম্পানি বিষয়শ্রেণী:ভারতের বাস প্রস্তুতকারক বিষয়শ্রেণী:সামরিক যানবাহন প্রস্তুতকারক
পরিসংখ্যানে কোনো অজানা প্যারামিটারের আনুমানিক মান নির্ধারণ করার জন্য নির্বাচিত পদ্ধতি বা সূত্রকে অনুমানকারী () বলে। অনুমানকারী ব্যবহার করে প্রাপ্ত মানকে বলা যেতে পারে অনুমিত মান (estimate)। উদাহরণস্বরূপ, স্যাম্পলের গড়  হলো পপুলেশনের গড়  অনুমান করার জন্য একটি প্রচলিত অনুমানকারী।  সাধারণত কোনো অজানা প্যারামিটার  হলে তার অনুমানকারীকে ওপরে একটি সারকামফ্লেক্স যুক্ত করে  দ্বারা প্রকাশ করা হয়। কখনো কখনো অনুমানকারী বুঝাতে টিলডা চিহ্ন ব্যবহার করে  লিখা হয়ে থাকে।  বিষয়শ্রেণী:পরিসংখ্যান
thumb|একটি গণেশ-কেন্দ্রিক পঞ্চায়তন: গণেশ (কেন্দ্রে), শিব (উপরের বাঁদিকে), দুর্গা (উপরের ডানদিকে), বিষ্ণু (নিচে বাঁদিকে) ও সূর্য (নিচে ডানদিকে)। পঞ্চদেবতা পূজা বা পঞ্চায়তন পূজা হল হিন্দুধর্মের স্মার্ত সম্প্রদায়ের একটি পূজার পদ্ধতি। কথিত আছে, অষ্টম শতাব্দীর হিন্দু দার্শনিক আদি শঙ্কর পঞ্চদেবতা পূজার প্রবর্তন করেন। এই পদ্ধতিতে পাঁচ দেবতার পূজা হয়: গণেশ, শিব, সূর্য, বিষ্ণু ও দুর্গা। স্মার্ত পারিবারিক নিয়ম অনুসারে, এই পঞ্চদেবতার একজন থাকেন কেন্দ্রে এবং বাকিরা কেন্দ্রীয় দেবতাকে ঘিরে থাকেন। ছোটো মূর্তি বা পাঁচ ধরনের বিশেষ পাথরে বা মাটিতে আঁকা বিশেষ চিত্রে (যন্ত্র) পঞ্চদেবতার পূজা হয়। পঞ্চদেবতার একজনের মূর্তি বা প্রতীক পূজকের ইষ্টদেবতা রূপে কেন্দ্রে থাকে। অন্যরা তাকে ঘিরে থাকে।  স্মার্তরা এই পঞ্চদেবতাকে পৃথক দেবতা হিসেবে না দেখে একই সগুণ ব্রহ্মের পাঁচটি রূপভেদ মনে করেন। স্মার্ত মন্দিরগুলির গর্ভগৃহে পঞ্চদেবতা পূজার জন্য বিশেষ আসন দেখা যায়। উদাসী সম্প্রদায়ও পঞ্চদেবতা পূজা করে।  আরও দেখুন ঈশ্বর  উপাস্য প‌্রার্থ্য পূজ্য আরাধ্য আদি শঙ্কর ইষ্টদেবতা ষন্মত  পাদটীকা  বিষয়শ্রেণী:পূজা (হিন্দুধর্ম) বিষয়শ্রেণী:হিন্দু উৎসব বিষয়শ্রেণী:ভারতের হিন্দু উৎসব
কাচিনা ইউনিয়ন বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন।   হাট বাজার  হাট বাজারের তালিকা:  • বাটাজোর বাজার  • বাটাজোর নতুন বাজার  • বাটাজোর হারিশ্বর বাজার  • কাচিনা বাজার  • তামাট বাজার  • পালগাঁও বাজার  • কাদিগড় নয়াপাড়া বাজার   শিক্ষা প্রতিষ্ঠান  প্রাথমিক বিদ্যালয় সমূহ:  • বাটাজোর সরকারি প্রাথমিক বিদ্যালয়   • আব্দুল হাকিম সরকারি প্রাথমিক বিদ্যালয়, বাটাজোর নতুন বাজার  • বাটাজোর গিলাচালা সরকারি প্রাথমিক বিদ্যালয়  • বাটাজোর মানিকদ্বারা সরকারি প্রাথমিক বিদ্যালয়  • কাদিগড় সরকারি প্রাথমিক বিদ্যালয়   • কাদিগড় নয়াপাড়া সরকারি প্রাথমিক বিদ্যালয়   • কাচিনা সরকারি প্রাথমিক বিদ্যালয়   • তামাট সরকারি প্রাথমিক বিদ্যালয়   • পালগাঁও সরকারি প্রাথমিক বিদ্যালয়  উচ্চ বিদ্যালয় সমূহ:  • বাটাজোর ভাওয়াল মুসলিম উচ্চ বিদ্যালয়   • মুক্তিযোদ্ধা নুরুল ইসলাম উচ্চ বিদ্যালয়, বাটাজোর  • কাচিনা উচ্চ বিদ্যালয়   • পালগাঁও উচ্চ বিদ্যালয়   দর্শনীয় স্থান  ১. কাদিগড় জাতীয় উদ্যান   আরও দেখুন    ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ভালুকা উপজেলার ইউনিয়ন
তেহরি বাঁধ ভারতের সর্বোচ্চ বাঁধ এবং বিশ্বের সর্বোচ্চ বাঁধগুলির মধ্যে একটি। এটি ভারতের উত্তরাখণ্ড রাজ্যের তেহরির কাছে ভাগীরথী নদীর উপর নির্মিত বহুমুখী পাথর এবং মাটি ভরাট কৃত্রিম বাঁধ। এটি টিএইচডিসি ইন্ডিয়া লিমিটেডের এবং তেহরি হাইড্রোইলেক্ট্রিক কমপ্লেক্সয়ের প্রাথমিক বাঁধ। বাঁধের প্রথম পর্যায়ের কাজ ২০০৬ সালে সম্পন্ন হয়েছিল। বাঁধের জলাধারের জল দ্বারা সেচ, পৌর এলাকার জল সরবরাহ এবং ১০০০ মেগাওয়াট (১,৩০০,০০০ এইচপি) জলবিদ্যুতের উৎপাদন করা হয়। এছাড়া বাঁধ প্রকল্পের অংশ হিসাব ১,০০০ মেগাওয়াট ভ্যেরিয়েবল-স্পিড পাম্পড-স্টোরেজ প্রকল্প বর্তমানে মে ২০১৮ সালে প্রত্যাশিত উদ্ভোদনের জন্য নির্মাণাধীন।  ইতিহাস thumb|left|নভেম্বর ২০০৪ সালে তেহরি বাঁধ  তেহরি বাঁধ প্রকল্পের জন্য একটি প্রাথমিক সমীক্ষা ১৯৬১ সালে সম্পূর্ণ হয় এবং ১৯৭২ সালে ৬০০ মেগাওয়াট ক্ষমতাসম্পন্ন বিদ্যুৎ নির্মাণের জন্য নকশা  সম্পূর্ণ করা হয়। কার্যনির্বাহীতার পর ১৯৭৮ সালে নির্মাণ শুরু হয় কিন্তু আর্থিক, পরিবেশগত ও সামাজিক প্রভাবের কারণে নির্মাণ কার্য বিলম্বিত হয়। ১৯৮৬ সালে, ইউএসএসআর কর্তৃক প্রযুক্তিগত ও আর্থিক সহায়তা প্রদান করা হয়েছিল কিন্তু রাজনৈতিক অস্থিরতার কারণে নির্মাণ কার্য ব্যাহত হয় পরবর্তী বছরগুলিতে। ভারত সরকার প্রকল্পের নিয়ন্ত্রণ নিতে বাধ্য  হয়েছিল এবং প্রথমে বাঁধটি উত্তরপ্রদেশের সেচ বিভাগের নির্দেশে স্থাপিত হয়েছিল। যাইহোক, ১৯৯৮ সালে তেহরি হাইড্র ডেভলপমেন্ট কর্পোরেশন গঠন করা হয় বাঁধটি পরিচালনা করতে  এবং বাঁধ প্রকল্পের জন্য অর্থায়নের ৭৫% কেন্দ্রীয় সরকার ও ২৫% রাজ্য সরকার, কর্তৃক প্রদান করা হয়। উত্তরপ্রদেশ সরকার প্রকল্পের  সেচ অংশের জন্য অর্থায়ন করে। ১৯৯০ সালে, এই প্রকল্পের পুনর্বিবেচনা করা হয় এবং নকশাটিকে তার বর্তমান বহুমুখী-কার্যে পরিবর্তিত হয়।Tehri Dam: An Engineering Marvel by: Basistha Raj Adhikari তেহরি বাঁধ নির্মাণ ২০০৬ সালে সম্পূর্ণ হয় এবং প্রকল্পের দ্বিতীয় অংশ, কোটেশ্বর বাঁধ নির্মাণ ২০১২ সালে সম্পন্ন হয়।  কারিগরী বিবরণ thumb|left|তেহরি বাঁধের প্রধান বিদ্যুৎ কেন্দ্রে একক ভাবে ২৫০ মেগাওয়াট বিদ্যুৎ উৎপাদন করতে সক্ষম ৪ টি জেনারেটর রয়েছে।  বাঁধটি একটি ২৬০.৫ মি (৮৫৫ ফুট) উচু শিলা এবং আর্থ-ফিল এমব্যাঙ্কমেন্ট বাঁধ। বাঁধের দৈর্ঘ্য ৫৭৫ মিটার (১,৮৮৬ ফুট), চূড়ায় প্রসস্ততা ২০ মিটার (৬৬ ফুট) এবং ভূমিতে প্রসস্ততা ১,১২৮ মিটার (৩,৭০১ ফুট)। বাঁধটি ৫০ বর্গ কিলোমিটারের (২২ বর্গ মাইল) একটি পৃষ্ঠতল সহ ৪.০ ঘন কিলোমিটার (৩,২০০,০০০ একরফট) একটি জলাধার তৈরি করে। তেহরি বাঁধের বিদ্যুত কেন্দ্রের বিদ্যুৎ উৎপাদন ক্ষমতা ১০০০ মেগাওয়াট। এছাড় রয়েছে ১০০০ মেগাওয়াটের পাম্প স্টোরেজ হাইড্রোয়েক্ট্রিসিটি  বিদ্যুৎ উৎপাদন কেন্দ্র।  পাম্প-স্টোরেজ প্ল্যান্টের জন্য নিম্ন জলাশয় কটেশ্বর বাঁধ দ্বারা জলকে প্রবাহিত করা হয়।  তথ্যসূত্র  বহিঃসংযোগ  বিষয়শ্রেণী:উত্তরাখণ্ডের বাঁধ বিষয়শ্রেণী:নবায়নযোগ্য শক্তি বিষয়শ্রেণী:উত্তরাখণ্ডের নদী বিষয়শ্রেণী:গঙ্গা নদী বিষয়শ্রেণী:তেহরি গাড়োয়াল জেলা
মোথোবি মফালা (, ; জন্ম: ১৪ জুন ১৯৯৪) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্স এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০১৬ সালে, মফালা দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। প্রায় এক বছর যাবত দক্ষিণ আফ্রিকার বয়সভিত্তিক দলের হয়ে খেলার পর, তিনি ২০১৭ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ২০ ম্যাচে ১টি গোল করেছেন।  প্রারম্ভিক জীবন মোথোবি মফালা ১৯৯৪ সালের ১৪ই জুন তারিখে দক্ষিণ আফ্রিকার থেউনিসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মফালা দক্ষিণ আফ্রিকা অনূর্ধ্ব-২৩ দলের হয়ে খেলার মাধ্যমে দক্ষিণ আফ্রিকার প্রতিনিধিত্ব করেছেন। ২০১৬ সালে তিনি  দক্ষিণ আফ্রিকা অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ আফ্রিকা  ২০১৭  ২  ০ ২০২০  ২  ০ ২০২১  ৩  ১ ২০২২  ২  ০ ২০২৩  ৬  ০ ২০২৪  ৫  ০ সর্বমোট  ২০  ১  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মামেলোদি সানডাউন্স ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:দক্ষিণ আফ্রিকার আন্তর্জাতিক যুব ফুটবলার বিষয়শ্রেণী:দক্ষিণ আফ্রিকার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ আফ্রিকার আন্তর্জাতিক ফুটবলার
একমালিকানা ব্যবসায় বা এক মালিকানা ব্যবসায় হল একজন ব্যক্তির মালিকানাধীন এবং মালিক কর্তৃক পরিচালিত ব্যবসা। একমালিকানাধীন ব্যবসা এবং মালিক দুটি আলাদা স্বত্বা নয় বরং ব্যবসার সকল দায় দেনা এবং সম্পদ সমস্তই মালিকের একার। ব্যবসায়ের সমস্ত লাভ-ক্ষতি মালিক একাই ভোগ করেন । এক মালিকানাধীন ব্যবসার মালিক ইচ্ছে করলে তার নিজের বা ব্যবসায়িক নামে ব্যবসা পরিচালনা করতে পারেন।   সুবিধাসমূহ   এই ধরনের ব্যবসা পরিচালনা করা সহজ এবং শুরু করতে কম পুঁজির প্রয়োজন।  এটি মালিককে ব্যবসা পরিচালনার ক্ষেত্রে অনেক স্বাধীনতা প্রদান করে।  ব্যবসায় সমস্ত দায় মালিকের বলে অর্থ লগ্নিকারীরা সহজেই অর্থ লগ্নি করতে আগ্রহী হয়।  পরিচালনায় গোপনীয়তা বজায় থাকে।  মুনাফার একক মালিকানা।  দ্রুত সিদ্ধান্ত গ্রহণ।  সহজে বিলোপ সাধন।   অসুবিধাসমূহ   একজন ব্যক্তির পক্ষে ব্যবসার সকল পুঁজি সংগ্রহ করা অনেক কষ্টসাধ্য ব্যাপার।  অসীম দায়ের ব্যবসা হওয়ার ফলে ব্যবসার সকল দায় মালিকের উপর বর্তায়।  মালিকের মৃত্যু হলে বা ব্যবসা পরিচালনায় অপারগ হলে ব্যবসা বন্ধ হয়ে যায়।  যেহেতু মালিক নিজেই ব্যবসা পরিচালনা করেন তাই মালিকের অনভিজ্ঞতার কারণে ব্যবসার ক্ষতি হওয়ার সম্ভাবনা থাকে।  কোন অংশীদার না থাকায় ব্যবসায়ের সমস্ত ঝুঁকি মালিককে একাই বহন করতে হয়।  বৃহদায়তন ব্যবসায়ের সুবিধার অভাব।  ক্ষুদ্র আয়তনের সংঘটন বিধায় সামাজিক মর্যাদা কম।  কম পুঁজির ক্ষুদ্রায়তন সংঘটন বিধায় কর্মীদের সুযোগ সুবিধা কম।  সীমিত কার্যক্ষেত্র।  স্বল্প পুঁজি বিধায় গবেষণা কার্যক্রম পরিচালনা সম্ভব হয়না।   তথ্যসূত্র    বহিঃসংযোগ   Sole Proprietorship, entrepreneur.com  বিষয়শ্রেণী:ব্যবসা পরিভাষা বিষয়শ্রেণী:ব্যবসা আইন বিষয়শ্রেণী:ব্যবসায় সত্তার ধরন
কিসমত মারিয়া মসজিদ রাজশাহী শহরের অদূরে দুর্গাপুর উপজেলায় অবস্থিত বাংলাদেশের একটি প্রাচীন মসজিদ। আনুমানিক ১৫০০ সালে এটি নির্মিত হয়েছিল। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।  অবস্থান এই মসজিটটি রাজশাহী জেলার দুর্গাপুর উপজেলার মারিয়া গ্রামে অবস্থিত। রাজশাহী সদর হতে রাজশাহী-ঢাকা মহাসড়ক ধরে প্রায় ১৩ কি.মি. গেলে শিবপুর বাজার নামক স্থান হতে প্রত্নতত্ত্ব অধিদপ্তরের সাইনবোর্ড ধরে এগিয়ে ৪-৫ কি.মি. গেলে এই মসজিদ পাওয়া যাবে। প্রত্নতত্ত্ব অধিদপ্তরের অন্তর্ভুক্ত হলেও আজ পর্যন্ত এর কোন রক্ষনাবেক্ষণ বা সংরক্ষণের কোন উদ্যগ নেওয়া হয়নি। আমবাগান আর ফসল এর ক্ষেত বেষ্ঠিত এ মসজিদটি সম্পর্কে গ্রামের জনগণের মধ্যে অনেক কিংবদন্তি কাহিনী প্রচলিত আছে।  বিবরণ এ মসজিদ সম্পর্কে সঠিক কোন ইতিহাস পাওয়া যায়না, তবুও নির্মাণশৈলী দেখে অনুমান করা হয় মসজিদটি আনুমানিক ১৫০০ সালে স্থানীয় কোন মুসলিম দরবেশ বা দিল্লির মুঘল শাসকদের নির্দেশে কোন জমিদার কর্তৃক নির্মিত। মসজিদটির ক্ষয়ে যাওয়া দেয়ালে এখনও কিছু শৈল্পিক কর্ম বিদ্যমান। মুসলিম ঐতিহ্য অনুসারে শিল্পীদের কৃত পোড়ামাটির টেরাকোটা যা গাছ-ফুল-লতা ইত্যাদি ধারণ করেছে সেগুলো এ মসজিদের সৌন্দর্য ব্যাপকভাবে বৃদ্ধি করেছে। তৎকালীন হিন্দুপ্রধান এ এলাকায় মুসলিমদের সংখ্যা কম হওয়ায় এ মসজিদটি আকারে বেশ ছোট।  মসজিদটির তিনটি প্রবেশদ্বার আছে। প্রত্যেকটি দ্বারের ঠিক সামান্তরালে উপরে ছাদের মাঝামাঝি একটি করে গম্বুজ আছে। মসজিদটির সামনে লাগোয়াভাবে ছোট্ট উচু উঠান(খোলা বারান্দা) আছে যা অনুচ্চ প্রাচির দ্বারা বেষ্ঠিত এবং একটি তিন ধাপী ছোট সিঁড়ি দ্বারা ভূমিতে সংযুক্ত। এর দক্ষিণে একটি দ্বিতল চৌচালা স্থাপনা আছে যা বিবির ঘর বলে পরিচিত। পুরো স্থাপনাটা নির্মিত হয়েছে চুন, সুড়কী ও ইট দিয়ে। দেশের অন্যান্য পুরাতন মসজিদ এর সাথে এই মসজিদএর একটি সাধারণ ব্যতিক্রম পরিলক্ষিত হয়, তা হল মসজিদটির একেবারে সন্নিকটে কোন বড় জলাধার বা পুকুর-দীঘি নাই।   ছবিঘর   আরও দেখুন  বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  রাজশাহী বিভাগের মসজিদের তালিকা  তথ্যসূত্র  বিষয়শ্রেণী:রাজশাহী জেলার দর্শনীয় স্থান বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:রাজশাহী জেলার মসজিদ
একটি কম্পনশীল সিস্টেমের প্রাসঙ্গে অনুনাদ হলো সিস্টেমটির স্বাভাবিক কম্পাঙ্কতে বল প্রয়োগের ফলে সময়ের সাথে বিস্তার বৃদ্ধি পাওয়ার ঘটনা। অনুনাদে বিস্তার বৃদ্ধি পাওয়ার কারণ স্বাভাবিক কম্পাঙ্কতে বল প্রয়োগে সিস্টেমের মোট যান্ত্রিক শক্তি সর্বোচ্চ বৃদ্ধি পাওয়া। থাম্ব|অনুনাদ বা রেজনেন্সের গ্রাফচিত্র প্রাসঙ্গিক সময়-পরিবর্তনশীল বল যেসব কম্পাঙ্কে প্রয়োগে অনুনাদ ঘটায় সেসব কম্পাঙ্কসমূহকে অনুনাদ কম্পাঙ্ক-ও বলা হয়। অর্থাৎ অনুনাদ কম্পাঙ্ক ধারণা হিসেবে স্বাভাবিক কম্পাঙ্কের ধারণার অপেক্ষায় ভিন্ন হলেও এদের মানসমূহ সমান। যেখানে অনুনাদ কম্পাঙ্কের ধারণায় কম্পাঙ্কগুলোর অনুনাদ ঘটানোর সম্ভবনা ফুটে ওঠে, সেখানে স্বাভাবিক কম্পাঙ্কের ধারণা একই কম্পাঙ্কসমূহ প্রাসঙ্গিক সিস্টেমে বাহ্যিক বলের অনুপস্থিতিতে প্রযোজ্য হওয়াকে তুলে ধরে।  কোনো বস্তু যখন সহজে তার স্থিতি শক্তিকে গতি শক্তিতে ও বিপরীত ক্রমে গতি শক্তিকে স্থিতি শক্তিতে রূপান্তর করতে পারে তখন অনুনাদ সম্ভব হয়। যদিও প্রতিটি পর্যায়বৃত্তে বস্তুটির শক্তির অপচয় হয়। একে ডাম্পিং বা বাধা বলে। এই ডাম্পিং ফোর্স কম থাকলে বস্তুতি তার সহজাত কম্পাঙ্কে কাঁপতে পারে। প্রতিটি বস্তুর এই সহজাত কম্পাঙ্ক আলাদা এবং একই বস্তুর অনেকগুলি সহজাত কম্পাঙ্ক থাকতে পারে।  বিষয়শ্রেণী:তরঙ্গ বিষয়শ্রেণী:বিক্ষেপণ বিষয়শ্রেণী:বেতার শুঙ্গ বিষয়শ্রেণী:নিয়ন্ত্রণ তত্ত্ব
তালিপাম (বৈজ্ঞানিক নাম: Corypha taliera) পৃথিবীর বন্য পরিবেশ থেকে বিলুপ্ত উদ্ভিদ। এটি Arecaceae গোত্রের সদস্য। আকৃতিগত ভাবে তাল গাছ এর সাথে এর সাদৃশ্য আছে। তালিপাম জীবনে মাত্র একবার ফুল ও ফল দেয়। তারপর এর মৃত্যু ঘটে। এই প্রজাতির উদ্ভিদটি প্রথম আবিষ্কৃত হয় ১৯১৯ সনে। ব্রিটিশ অরণ্যতরু সন্ধানী উইলিয়াম রক্সবার্গ ভারতের পূর্বাঞ্চলে এই প্রজাতির গাছের সন্ধান পেয়েছিলেন। তিনি তখন এদের নাম দেন করিফা তালিয়েরা (Corypha taliera)। রক্সবার্গের নাম জুড়ে দিয়ে পরে এর বৈজ্ঞানিক নামকরণ করা হয় কারিফা তালিয়েরা রক্সবার্গ।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮  বর্তমান অবস্থা ভারতের পশ্চিমবঙ্গের শান্তিনিকেতনের কাছে অবস্থিত তালিপাম গাছটি ১৯৭৯ সালে কেটে ফেলার পর ২০০১ সালে উদ্ভিদবিজ্ঞানিরা বাংলাদেশের ঢাকা বিশ্ববিদ্যালয় এলাকায় অবস্থিত তালিপামকে পৃথিবীর সর্বশেষ বন্য তালিপাম হিসেবে চিহ্নিত করেন। ১৮ অক্টোবর, ২০০৮-এ দৈনিক প্রথম আলো এক প্রতিবেদন করে যে ঢাকা বিশ্ববিদ্যালয়ের গাছটিতে ফুল আসার উপক্রম হয়েছে। উদ্ভিদবিজ্ঞানীদের মতে, ফুল আসার পরে ফল দিয়েই গাছটি মারা যায়।তালি পামের শেষ বংশধর. পৃথিবীর একমাত্র গাছটি ঢাকা বিশ্ববিদ্যালয়ে? মঞ্জরি এসেছে, ‘মরণ-ফুল’ ফুটলে চিরবিদায় নেবে তালি পাম, by Anu Anwar, Daily Prothom Alo, October 18, 2008. গাছটি ২০০৮ সালে ফুল ও ফল দিয়ে ২০১২ সালে মারা যায়। আইইউসিএন  তালিপামকে বুনো দশায় সম্পূর্ণ বিলুপ্ত ঘোষণা করেছে। তবে মৃত্যুর আগে অনেক ফল উৎপাদন করায় সেগুলো থেকে পাওয়া যায় প্রায় ৩০০ চারা। ২০১০ সালে বিতরণ করা হয় ১২০টি চারা। এর মধ্যে ১০০ চারা বন বিভাগের মাধ্যমে দেশের বিভিন্ন প্রান্তে রোপণ করা হয়েছে। ঢাকা বিশ্ববিদ্যালয়ের বিভিন্ন স্থানে সাতটি, কুমিল্লা বিশ্ববিদ্যালয়ে সাতটি, রাজশাহী বিশ্ববিদ্যালয়ে দুটি, নর্থ সাউথ বিশ্ববিদ্যালয়ে দুটি,সরকারি কেসি কলেজ ঝিনাইদহে দুইটি, বেইলি রোডের সামাজিক বন বিভাগকে দুটি করে চারা দেওয়া হয়েছে। বাংলাদেশ ন্যাশনাল হারবেরিয়াম ৩টি চারা লাগানো হয়েছে ও মিরপুর জাতীয় উদ্ভিদ উদ্যানে তালিপামের চারা লাগানো আছে । চারা উৎপাদনে ঢাকা বিশ্ববিদ্যালয়ের সহ-উপাচার্যের বাসভবনের মালি জাহাঙ্গীর আলম বীজ রোপণ পদ্ধতিতে সক্ষম হওয়ায় গাছটি বিলুপ্তির হাত থেকে রক্ষা পেয়েছে।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:ভারতের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:মহাবিপন্ন উদ্ভিদ বিষয়শ্রেণী:পাম বিষয়শ্রেণী:১৮২০-এ বর্ণিত উদ্ভিদ
হেয়ার (ইংরেজি: Hair) ১৯৭৯ সালে নির্মিত, মিলোস ফোরম্যান পরিচালিত একটি চলচ্চিত্র। হেয়ার নামের জনপ্রিয় গীতিনাট্যটির চিত্ররূপ হিসাবে এই চলচ্চিত্রটি নির্মাণ করা হয়। ভিয়েতনাম যুদ্ধ চলাকালীন ষাটের দশকের মার্কিন যুক্তরাষ্ট্রের পটভূমিতে ছবির কাহিনী রচিত হয়েছে।  চলচ্চিত্রটির পরিচালক হিসাবেমিলোস ফোরম্যান সিজার পুরস্কারের জন্য মনোনীত হয়েছিলেন।   অভিনয়  হেয়ার চলচ্চিত্রটিতে বিভিন্ন ভূমিকায় অভিনয় করেন -   জন স্যাভেজ  ট্রিট উইলিয়ামস  বেভারলি ডিএঞ্জেলো   সঙ্গীত  হেয়ার মূলত একটি গীতিনাট্য ধাঁচের চলচ্চিত্রটি। এতে মোট ২৩টি গান বা গানের খন্ডাংশ ব্যবহার করা হয় -   Aquarius  Sodomy  Donna  Hashish  Colored Spade  Manchester, England  I'm Black/Ain't Got No  Party Music  I Got Life  Hair  L.B.J.  Electric Blues/Old Fashioned Melody  Hare Krishna  Where Do I Go?  Black Boys  White Boys  Walking In Space (My Body)  Easy To Be Hard  Three-Five-Zero-Zero  Good Morning Starshine  Somebody To Love  Don't Put It Down  The Flesh Failures/Let The Sunshine In  বিষয়শ্রেণী:মার্কিন চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:১৯৭৯-এর চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:মিলশ ফরমান পরিচালিত চলচ্চিত্র বিষয়শ্রেণী:১৯৬০-এর দশকের পটভূমিতে চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:ইউনাইটেড আর্টিস্ট্‌সের চলচ্চিত্র বিষয়শ্রেণী:১৯৭০-এর দশকের মার্কিন চলচ্চিত্র
মহিলাদের টুয়েন্টি২০ ক্রিকেট মহিলাদের ক্রিকেটে টুয়েন্টি২০ খেলায় নব সংযোজনী বিষয়। ২০০৪ সাল থেকে আন্তর্জাতিক ক্রিকেটে মহিলাদের টুয়েন্টি২০ প্রতিযোগিতা অনুষ্ঠিত হচ্ছে। জুন, ২০০৯ সালে আইসিসি প্রথমবারের মতো ইংল্যান্ডে আইসিসি মহিলা বিশ্ব টুয়েন্টি২০ প্রতিযোগিতার প্রচলন ঘটায়। স্বাগতিক ইংল্যান্ড দল ঐ প্রতিযোগিতার শিরোপা লাভ করেছিল।   খেলার ধরন   মহিলাদের টুয়েন্টি২০ খেলার ধরন পুরুষদের ক্রীড়ায় ব্যবহৃত নিয়মাবলী অনুসরণ করা হয়:  পপিং ক্রিজ অতিক্রম করে বল ডেলিভারি দিলে বোলার নো বলে অভিযুক্ত হবেন। এরফলে অতিরিক্ত ১ রানসহ পরবর্তী ডেলিভারিটি ‘ফ্রি-হিটের’ মর্যাদা পাবে। এতে ব্যাটসম্যান শুধুমাত্র রান আউটে ডিসমিস হবেন।  একজন বোলার ইনিংসে সর্বোচ্চ ৪ ওভার বোলিং করতে পারবেন।  আম্পায়ারগণ ইচ্ছে করলে সময় নষ্টের কারণে প্রতিপক্ষকে ৫-রান জরিমানাস্বরূপ প্রদান করতে পারেন।  যদি ফিল্ডিংরত দল ৭৫ মিনিটের মধ্যে ২০ ওভার বোলিং করতে ব্যর্থ হয়, তাহলে প্রতি ওভারের জন্য অতিরিক্ত ৬ রান পাবে। এছাড়াও, ব্যাটিংরত দল সময় নষ্ট করলে আম্পায়ার অতিরিক্ত সময় যুক্ত করবেন।  খেলায় নিম্নবর্ণিত ফিল্ডিং সীমাবদ্ধতা প্রয়োগ করা হয়:  লেগ সাইডে ৫জনের বেশি ফিল্ডার অবস্থান করতে পারবেন না।  খেলা শুরুর প্রথম ৬ ওভারে ২৩ মিটারের বেস্টনীর বাইরে সর্বোচ্চ ২জন ফিল্ডার থাকবেন।  প্রথম ৬ ওভার শেষে সর্বাধিক ৫জন ফিল্ডার ফিল্ডিং সার্কেলের বাইরে অবস্থান করতে পারবেন।  কোন কারণে স্কোরের কারণে খেলা টাই হলে বোল-আউটের মাধ্যমে বিজয়ী নির্ধারিত হবে। প্রত্যেক দলের ৫জন বোলার ২টি করে বল ডেলিভারি দেবেন। ১০ বল শেষে উইকেট সমান থাকলে বোলিং অব্যাহত থাকবে ও সাডেন ডেথের মাধ্যমে খেলার নিষ্পত্তি ঘটবে।   আইসিসি র‍্যাঙ্কিং    তথ্যসূত্র    আরও দেখুন   মেগ ল্যানিং  বাংলাদেশ জাতীয় মহিলা ক্রিকেট দল  ২০১৬ আইসিসি মহিলা বিশ্ব টুয়েন্টি২০  বিষয়শ্রেণী:নারী ক্রিকেট বিষয়শ্রেণী:নারী টুয়েন্টি২০ ক্রিকেট
মোঃ শহীদ উল্লা খন্দকার একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ গৃহায়ন ও গণপূর্ত মন্ত্রণালয়ের সচিব হিসেবে দায়িত্ব পালন করেন।   জন্ম ও প্রাথমিক জীবন  শহীদ উল্লা খন্দকার গোপালগঞ্জের কোটালীপাড়ার নারিকেলবাড়ী গ্রামে জন্মগ্রহণ করেন। তিনি নারিকেলবাড়ী উচ্চ বিদ্যালয় থেকে এসএসসি, বিএম কলেজ থেকে এইচএসসি ও ঢাকা বিশ্ববিদ্যালয় থেকে স্নাতকোত্তর ডিগ্রী অর্জন করেন করেন।   কর্মজীবন  শহীদ উল্লা ২১ জানুয়ারি ১৯৮৬ সালে বিসিএস প্রশাসন ক্যাডারে চাকরিতে যোগদান করে প্রশাসন ক্যাডারের কর্মকর্তা হিসেবে সহকারী কমিশনার, উপজেলা ম্যাজিস্ট্রেট, কগনিজেন্স ম্যাজিস্ট্রেট, নেজারত ডেপুটি কালেক্টর, রেভিনিউ ডেপুটি কালেক্টর ও থানা নির্বাহী কর্মকর্তা সহ সরকারি বিভিন্ন পদে দায়িত্ব পালন করেন। তিনি উপসচিব, যুগ্মসচিব ও অতিরিক্ত সচিব হিসেবে অর্থ মন্ত্রণালয়, তথ্য মন্ত্রণালয় এবং গৃহায়ন ও গণপূর্ত মন্ত্রণালয়ের অধীনস্থ জাতীয় গৃহায়ন কর্তৃপক্ষের চেয়ারম্যান হিসেবে দায়িত্ব পালন করেন। ১ সেপ্টেম্বর ২০১৪ সালে পদোন্নতি পেয়ে ভারপ্রাপ্ত সচিব হিসেবে পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগে যোগদান করেন।  ২ মার্চ ২০১৫ সালে সচিব হিসেবে পদোন্নতি পেয়ে ১৮ ফেব্রুয়ারি ২০১৬ সালে বস্ত্র ও পাট মন্ত্রণালয়ে যোগদান করেন। এর পর ১৫ মার্চ ২০১৬ থেকে ২১ সেপ্টেম্বর ২০১৭ গৃহায়ন ও গণপূর্ত মন্ত্রণালয়ের সচিব হিসেবে দায়িত্ব পালন করে অবসরোত্তর ছুটির পর ২৭ আগস্ট ২০১৯ সালে পুনরায় তাকে একই মন্ত্রণালয়ে চুক্তি ভিত্তিক নিয়োগ দেয়া হয়। ৫ বছর চুক্তিভিত্তিক দায়িত্ব পালনের পর ২২ সেপ্টেম্বর ২০২২ সালে তিনি অবসরে যান। শহীদ উল্লা খন্দকার ২৬ অক্টোবর ২০২২ সালে আওয়ামী লীগ সভাপতি ও প্রধানমন্ত্রী শেখ হাসিনার নির্বাচনি এলাকা গোপালগঞ্জ-৩ (কোটালীপাড়া-টুঙ্গিপাড়া) আসনের উন্নয়ন কার্যক্রম তদারকির দায়িত্ব পালনের জন্য প্রতিনিধি হিসেবে মনোনয়ন পেয়েছেন। প্রধানমন্ত্রীর একান্ত সচিব-১ মোহাম্মদ সালাহ উদ্দিনের স্বাক্ষরিত এক পত্রে এ মনোনয়নের কথা জানানো হয়েছে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশের সচিব বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
শ্রাবণ কুমার, একজন ভারতীয়-আমেরিকান জিনতত্ত্ববিদ, আণবিক এবং জনসংখ্যা জেনেটিক্সের ক্ষেত্রে কাজ করেন। তিনি ব্রাঞ্চিও-ওটো-রেনাল সিন্ড্রোম (বিওআর) এবং অটোসোমাল ডমিনেন্ট পলিসিস্টিক কিডনি ডিজিজ (এডিপিকেডি২) সম্পর্কিত দুটি জিন আবিষ্কারে তাঁর অবদানের জন্য পরিচিত।   জীবনী  তার MS এবং Ph.D এর সমাপ্তির পর। ভারতে, শ্রাবণ কুমার 1988 সালে ওমাহা, নেব্রাস্কা, মার্কিন যুক্তরাষ্ট্রে পোস্টডক্টরাল ফেলো হিসাবে নেব্রাস্কা মেডিকেল সেন্টার বিশ্ববিদ্যালয়ে যোগদান করেন। পরবর্তীকালে, তিনি বয়েজ টাউন ন্যাশনাল রিসার্চ হসপিটালে জেনেটিক গবেষণায় অবদান রাখেন, যা ক্রাইটন ইউনিভার্সিটি মেডিকেল সেন্টারের সাথে অধিভুক্ত, সহযোগী অধ্যাপক এবং স্টাফ সায়েন্টিস্ট হিসেবে পদে অধিষ্ঠিত যেখানে তার গবেষণার উদ্যোগ শ্রবণশক্তি হ্রাস এবং কিডনি রোগের সাথে সম্পর্কিত জিন অনুসন্ধানের সাথে সম্পর্কিত ছিল। . পরবর্তীতে, তিনি একটি ন্যাশনাল ইনস্টিটিউট অফ হেলথ -এর অর্থায়নে গবেষণা অনুদানে প্রধান তদন্তকারী হিসাবে কাজ করেছিলেন, যার ফলে দুটি জিন যেমন আবিষ্কার হয়েছিল। ব্রাঞ্চিও-ওটো-রেনাল সিন্ড্রোম (BOR) এবং অটোসোমাল ডমিনেন্ট পলিসিস্টিক কিডনি ডিজিজ (ADPKD2)। তিনি ব্রাঞ্চিওটিক (বিও) টাইপ সিন্ড্রোমের সাথে যুক্ত একটি অতিরিক্ত জিন আবিষ্কারের সাথে জড়িত ছিলেন, ক্রোমোজোম 1q31-এ অবস্থিত। তার অবদানগুলি OMIM, ( মানুষের অনলাইন মেন্ডেলিয়ান ইনহেরিট্যান্স ), মানব জিন আবিষ্কার এবং জেনেটিক ডিসঅর্ডারগুলির একটি বিস্তৃত ক্যাটালগ-এ নথিভুক্ত করা হয়েছে।  কুমার, যার প্রচেষ্টা নেটিভ-আমেরিকান সম্প্রদায়ের সাথেও যুক্ত, তিনি নেব্রাস্কা মেডিকেল সেন্টার বিশ্ববিদ্যালয়ের মুনরো মায়ার ইনস্টিটিউটে কাজ করেন। যেখানে তিনি মৌলিক বিজ্ঞান এবং ক্যান্সার শিক্ষার সাথে যুক্ত পথের বিষয়ে শিক্ষার্থীদের গাইড করার সাথে জড়িত।   প্রকাশনা                                     আরো দেখুন     Branchio-oto-renal syndrome  Autosomal dominant polycystic kidney disease  Polycystic Kidney Disease   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর মার্কিন বিজ্ঞানী বিষয়শ্রেণী:২০শ শতাব্দীর মার্কিন বিজ্ঞানী বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:মার্কিন বংশাণুবিদ